Johann Gutslaff

Johann Gutslaff (ka Johanne(s) Gütslaff, Gutsleff) (sündinud Ida-Pommeris Daberis (praegune Poola linn Dobra Nowogardzka Lääne-Pomorze vojevoodkonnas); surnud 11. märtsil 1657 Tallinn, Eestimaa Rootsi kuningriik) oli baltisaksa pastor ja kirjamees. 

Johannes Gutslaff/Johann Gutsleff, õppis 1632–1633 Greifswaldi ja 1634  Leipzigi ülikoolis. 1639 õppis Academia Gustavianas.

1641. aastast töötas Urvaste koguduse pastorina.  
pisi|Piksepapp Vihtla Jürgeni järgi üles kirjutatud pikse palve Johann Gutslaffi raamatust "Kurtzer Bericht und Unterricht Von der Falsch-heilig genandten Bäche in Lieffland Wöhhanda" (Dorpt 1644, leheküljed 362 ja 363).
1644. aastal avaldas Urvaste koguduse pastor Johann Gutslaff Sõmerpalu mõisniku Hans Ohmi kulul raamatu "Lühike teade ja õpetus vääralt pühaks peetud Võhandu jõest Liivimaal"OOMIDE SUGUVÕSA, 18 apr. 2017 · Tallinna Linnaarhiiv. Raamatu teadaolevat ainueksemplari Eestis säilitatakse Tallinna Linnaarhiivis. J. Gutslaff tõlkis heebrea keelest lõunaeesti keelde osa vanast testamendist ja koostas lõunaeesti keele grammatika.  

1656–1658 aastate Vene-Rootsi sõja ajal, 1656. aastal asus Johann Gutslaff Tallinna, kus ta suri 1657. aastal katku. 

Johann Gutslaffi saksakeelse lõunaeesti keele grammatika tõlkis 1985. aastal oma diplomitööna ("Johannes Gutslaffi "Observationes grammaticae circa linguam Esthonicam") eesti keelde Marju LepajõeSuri religiooniloolane ja tõlkija Marju Lepajõe, err.ee, 05.07.2019.

Urvaste kirikusse on Johann Gutslaffile kui koguduse nimekaimale pastorile paigaldatud mälestustahvel. Tema ametisoleku ajal käigus olnud armulauapeeker oli kirikus kasutusel 2004. aastani. 
Teoseid
"Kurtzer Bericht und Unterricht Von der Falsch-heilig genandten Bäche in Lieffland Wöhhanda". Dorpt 1644. ('Vääralt pühaks peetud Võhandu jõest Liivimaal')
"Observationes Grammaticae circa linguam Esthonicam". Dorpt 1648. ('Lõunaeesti keele grammatika')
Vana Testament. Osaline tõlge lõunaeesti keelde, käsikirjas. Ilmunud Esimene Moosese raamat ja Matteuse evangeelium teoses "Johannes Gutslaffi piiblitõlge 1647–1657", EKSA 2013.
 Isiklikku 
J. Gutslaff abiellus  1642. aastal, Urvaste koguduse pastori (1638–1641) Matthias Haberi (surn. 1641) tütre AnnagaArvo Tering, Lisandusi ja täpsustusi Johannes Gutslaffi kohta. Keel ja Kirjandus, 1979, nr 1, lk 26-30.

Tema poeg Eberhard Gutsleff vanem (1654–1724) oli baltisaksa teoloog, Tallinna Püha Vaimu koguduse abiõpetaja 1681–1700 ja koguduse pastor 1700–1724.
 Viited 

 Välislingid 

Kirjandus
Arvo Tering, Lisandusi ja täpsustusi Johannes Gutslaffi kohta. Keel ja Kirjandus, 1979, nr 1, lk 26-30
 Johannes Gutslaff: Kurtzer Bericht und Unterricht ueber die falsch-heilig genandten Baeche in Lieffland Woehhanda. – Kleio: ajaloo ajakiri, 1997 nr. 2, lk. 9–15. 

Kategooria:Urvaste Püha Urbanuse koguduse vaimulikud
Kategooria:Tallinna Püha Vaimu koguduse vaimulikud
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Baltisaksa vaimulikud
Kategooria:Baltisaksa kirjanikud
Kategooria:Sünniaeg puudub
Kategooria:Surnud 1657